
25-TA-2092: Noteikumu projekts (Jauns)

	1.
	Noteikumu projekts
14. Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" un šo noteikumu 8. punktā minētajām pazīmēm.
	Priekšlikums
Precizēt noteikumu projektu, tā, lai saprotams, ka atbalsta pretendents nevis atbilst 8. punkta minētajām pazīmēm, bet atbalsta pretendenta ieguldījumi atbilst 8. punkta nosacījumiem.

Piedāvātā redakcija
Atbalsta pretendents ir persona, kas atbilst normatīvajos aktos par valsts un Eiropas Savienības atbalsta piešķiršanas kārtību Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai" un veic ieguldījumus saskaņā ar šo noteikumu 8. punktu.
	Amanda Veršūne (EM)

	2.
	Noteikumu projekts
15.1. gada kopējais neto apgrozījums iepriekšējā noslēgtajā taksācijas gadā pirms projekta iesnieguma iesniegšanas nepārsniedz 250 000 euro, neieskaitot saņemto valsts un Eiropas Savienības atbalstu;
	Priekšlikums
Aicinām precizēt Eiropas Savienības atbalstu, papildinot ar sniegtā atbalsta avotu.
Piedāvātā redakcija
15.1. gada kopējais neto apgrozījums iepriekšējā noslēgtajā taksācijas gadā pirms projekta iesnieguma iesniegšanas nepārsniedz 250 000 euro, neieskaitot saņemto valsts un Eiropas Savienības fondu atbalstu;
 
	Amanda Veršūne (EM)

	3.
	Noteikumu projekts
18.2. ja gūtie ieņēmumi no lauksaimniecības produkcijas ražošanas, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par iepriekšējo taksācijas gadu ir ne mazāki par 20 procentiem no izsniegtā aizdevuma apmēra. Ja lauksaimniecības produkcijas ražošana tiek uzsākta ilggadīgo stādījumu audzēšanā vai gaļas liellopu audzēšanā, kapitāla atlaidi piešķir, ja ar šo ražošanu saistītie izdevumi minētajos dokumentos par iepriekšējo taksācijas gadu ir ne mazāki par 20 procentiem no izsniegtā aizdevuma apmēra.
	Priekšlikums
Aicinām sadalīt apakšpunktos un 18.2. apakšpunktā neatkārtot "kapitāla atlaidi piešķir", jo tas minēts 18. punktā.
Piedāvātā redakcija
18.2. ja gūtie ieņēmumi no lauksaimniecības produkcijas ražošanas, neieskaitot saņemto valsts un Eiropas Savienības atbalstu, atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par iepriekšējo taksācijas gadu ir ne mazāki par 20 procentiem no izsniegtā aizdevuma apmēra;
18.3. ja lauksaimniecības produkcijas ražošana tiek uzsākta ilggadīgo stādījumu audzēšanā vai gaļas liellopu audzēšanā ražošanu, saistītie izdevumi minētajos dokumentos par iepriekšējo taksācijas gadu ir ne mazāki par 20 procentiem no izsniegtā aizdevuma apmēra.
 
	Amanda Veršūne (EM)

	4.
	Anotācija (ex-ante)
Anotācijas (ex-ante) nosaukums
	Priekšlikums
Papildināt anotāciju, cik zemniekus plānots atbalstīt, cik lielas investīcijas šajos projektos plānots piesaistīt, kāda būs darbinieku nomaksātā darba alga un kādi ienākumi plānoti valsts budžetā no nodokļu nomaksas pēc investīciju pabeigšanas.
Piedāvātā redakcija
-
	Amanda Veršūne (EM)



